

  **REPUBLIKA HRVATSKA**

![[Velika Kopanica]]() **BRODSKO – POSAVSKA ŽUPANIJA**

 **OPĆINA VELIKA KOPANICA**

 **Općinsko vijeće**

KLASA: 024-03/23-01/30

URBROJ: 2178-12-03-23-02

Velika Kopanica, 13. rujna 2023. godine.

**Z A P I S N I K**

**sa 19. sjednice Općinskog vijeća**

**Općine Velika Kopanica**

 Na 19. sjednici Općinskog vijeća Općine Velika Kopanica održanoj dana 13. rujna 2023.godine u Općinskoj vijećnici, Vladimira Nazora 1, Velika Kopanica s početkom u 20:00 sati, bilo je prisutno 10 od 13 izabranih Vijećnika Općinskog vijeća Općine Velika Kopanica.

Nazočni vijećnici:Tomislav Jagić, Blaž Šokčević, Ana Radičević, Krunoslav Zdunić, Darko Relota, Mijo Filer, Tomislav Matasović, Patricija Kurtušić, Marina Jularić Ergotić, Ivan Antolović

Odsutni vijećnici: Miroslav Matić, Ivo Stojanović

Ostali prisutni: Ivan Meteš – načelnik, Marija Lolić Butorac – pročelnica,

Predsjednik Općinskog vijeća Općine Velika Kopanica (u daljnjem tekstu Predsjednik) – Tomislav Jagić otvorio je sjednicu u 20:00 h i pozdravio sve prisutne te konstatirao kvorum.

Predsjednik iznosi da predlaže nadopunu Dnevnog reda sukladno članku 58. Poslovnika, dodaju se 7., 8. i 9. točka Dnevnog reda i glase:

1. Prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica;
2. Prijedlog Odluke o plaći i drugim materijalnim pravima općinskog načelnika Općine Velika Kopanica;
3. Prijedlog Pravilnika o ocjenjivanju službenika i namještenika Jedinstvenog upravnog odjela Općine Velika Kopanica;
4. Razno

Predsjednik pojašnjava da je zbog povećanog opsega posla pročelnica nije stigla u zadanom roku pripremiti materijale, a važno je da se navedene točke izglasaju na ovoj sjednici.

Predsjednik daje na glasanje nadopunu Dnevnog reda;

TOČKA 7: Prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica;

Javnim glasovanjem je nadopuna jednoglasno usvojena (10 glasova ZA).

TOČKA 8: Prijedlog Odluke o plaći i drugim materijalnim pravima općinskog načelnika Općine Velika Kopanica;

Javnim glasovanjem je nadopuna jednoglasno usvojena (10 glasova ZA).

TOČKA 9: Prijedlog Pravilnika o ocjenjivanju službenika i namještenika Jedinstvenog upravnog odjela Općine Velika Kopanica;

Javnim glasovanjem je nadopuna jednoglasno usvojena (10 glasova ZA).

Predsjednik predlaže sljedeći Dnevni red:

DNEVNI RED:

1. Verifikacija Zapisnika s 18. sjednice Općinskog vijeća Općine Velika Kopanica;
2. Prijedlog Polugodišnjeg izvještaja o izvršenju Proračuna Općine Velika Kopanica za razdoblje od 1.1. do 30.6.2023. godine.
3. Prijedlog Odluke o ustrojstvu i djelokrugu Jedinstvenog upravnog odjela Općine Velika Kopanica;
4. Analiza učinkovitosti upravljanja komunalnom infrastrukturom Općine Velika Kopanica i Prijedlog Odluke o usvajanju Analize;
5. Izvješće o radu načelnika Općine Velika Kopanica za razdoblje siječanj – lipanj 2023. godine i Prijedlog Zaključka o prihvaćanju Izvješća;
6. Prijedlog Odluke o izmjenama i dopunama Odluke o sufinanciranju cijene boravka djece s područja Općine Velika Kopanica u dječjim vrtićima;
7. Prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica;
8. Prijedlog Odluke o plaći i drugim materijalnim pravima općinskog načelnika Općine Velika Kopanica;
9. Prijedlog Pravilnika o ocjenjivanju službenika i namještenika Jedinstvenog upravnog odjela Općine Velika Kopanica;
10. Razno.

Nakon čitanja Dnevnog reda, Predsjednik isti daje na raspravu. Nakon što nije bilo komentara i prijedloga i na glasanje. Dnevni red je usvojen jednoglasno (10 glasova ZA).

**TOČKA 1:** **Verifikacija Zapisnika s 18. sjednice Općinskog vijeća Općine Velika Kopanica;**

Predsjednik otvara 1. točku dnevnog reda i daje ju na raspravu.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Zapisnik s 18. sjednice Općinskog vijeća Općine Velika Kopanica je javnim glasovanjem usvojena s 9 glasova ZA i 1 PROTIV.

**TOČKA 2: Prijedlog Polugodišnjeg izvještaja o izvršenju Proračuna Općine Velika Kopanica za razdoblje od 1.1. do 30.6.2023. godine**.

Predsjednik otvara 2. točku dnevnog reda i daje riječ načelniku.

Načelnik pozdravlja sve prisutne i kaže da Općinsko vijeće treba usvojiti Polugodišnje izvješće o izvršenju Proračuna za prvih i drugih šest mjeseci u godini. Ukupno izvršenje proračuna za prvih šest mjeseci je 750.505,50 eura, od toga su rashodi 654.756,19 eura, u srpanj se prenijelo 95.749,38 eura. U nastavku načelnik pojašnjava da su to većinom prihodi od poreza, prireza, komunalne naknade, zakupa poljoprivrednog zemljišta te projekta Zaželi koji se provodio u prvih šest mjeseci ove godine.

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Prijedlog Polugodišnjeg izvještaja o izvršenju Proračuna Općine Velika Kopanica za razdoblje od 1.1. do 30.6.2023. godine je javnim glasovanjem usvojena s 9 glasova ZA i 1 PROTIV.

**TOČKA 3: Prijedlog Odluke o ustrojstvu i djelokrugu Jedinstvenog upravnog odjela Općine Velika Kopanica;**

Predsjednik otvara 3. točku dnevnog reda i daje riječ pročelnici.

Pročelnica pozdravlja sve prisutne i pojašnjava da ovu Odlukuo ustrojstvu i djelokrugu Jedinstvenog upravnog odjela Općine Velika Kopanica donosimo novu pošto smo 28.veljače imali upravni nadzor, bila nam je upravna inspektorica. Pregledala je sve naše dokumente, statute, ovu odluku, pravilnik o unutarnjem redu, odluke o plaćama i naknade vijećnicima i sve ostalo. Što se tiče ove odluke tu se radilo samo o nekakvim terminološkim greškama koje treba ispraviti. Također u staroj odluci su postojali odsjeci, Odsjek za komunalno gospodarstvo i gospodarenje prostorom i Odsjek za poslove opće uprave i opće poslove te vlastiti pogon.

U novoj odluci ukinuti su odsjeci osim vlastitog pogona. Ovom odlukom uređen je djelokrug Jedinstvenog upravnog odjela, da ima svoj pečat, način rada, da njime upravlja pročelnik, da se službenici i namještenici primaju u službu putem javnih natječaja.

Kako nema više pitanja i komentara, Predsjednik daje ovu točku dnevnog reda na glasanje.

Prijedlog Odluke o ustrojstvu i djelokrugu Jedinstvenog upravnog odjela Općine Velika Kopanica je javnim glasovanjem usvojen jednoglasno 10 glasova ZA.

**TOČKA 4: Analiza učinkovitosti upravljanja komunalnom infrastrukturom Općine Velika Kopanica i Prijedlog Odluke o usvajanju Analize;**

Predsjednik otvara 4. točku dnevnog reda i daje riječ pročelnici.

Analiza učinkovitosti upravljanja komunalnom infrastrukturom izradila se u skladu s preporukama navedenim u Izvješću o obavljenoj reviziji učinkovitosti upravljanja komunalnom infrastrukturom u jedinicama lokalne samouprave na području Brodsko-posavske županije. Analiza rješava preporuku koja se odnosi na uvođenje i primjenjivanje kriterija i pokazatelja učinkovitosti upravljanja komunalnom infrastrukturom prema načelima propisanim odredbama Zakona o komunalnom gospodarstvu. Postavljeni su kriterij kroz četiri područja:

* Vođenje evidencije o komunalnoj infrastrukturi
* Normativno uređenje upravljanja komunalnom infrastrukturom
* Upravljanje komunalnom infrastrukturom
* Obavljanje nadzora nad upravljanjem komunalnom infrastrukturom

Kako nema nikakvih komentara, pitanja i prijedloga, Predsjednik daje ovu točku Dnevnog reda na glasanje.

Analiza učinkovitosti upravljanja komunalnom infrastrukturom Općine Velika Kopanica i Prijedlog Odluke o usvajanju Analize je javnim glasovanjem usvojena jednoglasno 10 glasova ZA.

**TOČKA 5: Izvješće o radu načelnika Općine Velika Kopanica za razdoblje siječanj – lipanj 2023. godine i Prijedlog Zaključka o prihvaćanju Izvješća;**

Predsjednik otvara 5. točku dnevnog reda i daje riječ načelniku.

U nastavku načelnik podnosi Izvješće o radu načelnika za razdoblje siječanj – lipanj 2023.godine u kojem ističe mjere koje su se nastavile provoditi u području kulture, sporta i ostalih društvenih aktivnosti. Financiran je program predškole te program igraonice.

Nastavilo se sa nagrađivanjem učenika osnovne i srednje škole koji su prošli s odličnim uspjehom. Također su odobrena sredstva Udrugama na području Općine za provođenje njihovih projekata. Nastavilo se i s provođenjem demografskih mjera i mjera za dodjeljivanjem jednokratnih pomoći obiteljima koji se nalaze u teškim financijskim ili zdravstvenim problemima te ostale mjere. Načelnik ističe projekte i natječaje iz različitih Ministarstava na koje se prijavila Općina za sufinanciranje projekata koji su u tijeku ili su dovršeni.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Izvješće o radu načelnika Općine Velika Kopanica za razdoblje siječanj – lipanj 2023. godine i Prijedlog Zaključka o prihvaćanju Izvješća je javnim glasovanjem usvojena s 9 glasova ZA i 1 SUZDRŽAN.

**TOČKA 6: Prijedlog Odluke o izmjenama i dopunama Odluke o sufinanciranju cijene boravka djece s područja Općine Velika Kopanica u dječjim vrtićima;**

Predsjednik otvara 6. točku dnevnog reda i daje riječ pročelnici.

Pročelnica ističe da je Odluka o sufinanciranju cijene boravka djece s područja Općine Velika Kopanica u dječjim vrtićima donesena na 15. sjednici Općinskog vijeća. Sada ju je potrebno promijeniti. Do sada je Općina sklapala Ugovor s dječjim vrtićima i po izdanim računima smo im direktno plaćali sufinancirani dio. Međutim, jedan vrtić iz Slavonskog Broda koji pohađaju djeca s područja Općine, više ne želi raditi na takav način nego vrtić izdaje račun roditeljima. Po staroj Odluci Općina ne može direktno roditeljima isplaćivati sufinancirani dio i zato je to sada potrebno izmijeniti.

Kako nema više pitanja i komentara, Predsjednik daje ovu točku dnevnog reda na glasanje.

Prijedlog Odluke o izmjenama i dopunama Odluke o sufinanciranju cijene boravka djece s područja Općine Velika Kopanica u dječjim vrtićima je javnim glasovanjem jednoglasno usvojen sa 10 glasova ZA.

**TOČKA 7: Prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica;**

Predsjednik otvara 7. točku dnevnog reda i daje riječ pročelnici.

Pročelnica pojašnjava da je ova Odluka također usklađivanje s preporukama upravne inspektorice.

Ovom Odlukom određuju se koeficijenti za obračun plaća službenika i namještenika Jedinstvenog upravnog odjela s tim da se plaće ne mijenjaju, one ostaju iste.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Odluke o koeficijentima za obračun plaća službenika i namještenika u Jedinstvenom upravnom odjelu Općine Velika Kopanica je javnim glasovanje usvojen sa 9 glasova ZA i 1 SUZDRŽAN.

**TOČKA 8:** **Prijedlog Odluke o plaći i drugim materijalnim pravima općinskog načelnika Općine Velika Kopanica;**

Predsjednik otvara 8. točku dnevnog reda i daje riječ pročelnici.

Pročelnica pojašnjava da se u ovoj odluci mijenjaju samo materijalna prava načelnika kao što su pravo na naknadu troškova za prehranu, pravo na naknadu za rođenje djeteta i pravo na osiguranje od posljedica nesretnog slučaja. Plaća načelnika se ne mijenja, ona ostaje ista.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Odluke o plaći i drugim materijalnim pravima općinskog načelnika Općine Velika Kopanica je javnim glasovanje usvojen sa 9 glasova ZA i 1 SUZDRŽAN.

**TOČKA 9:** **Prijedlog Pravilnika o ocjenjivanju službenika i namještenika Jedinstvenog upravnog odjela Općine Velika Kopanica;**

Predsjednik otvara 9. točku dnevnog reda i daje riječ pročelnici.

Pročelnica kaže da je Zakonom o službenicima i namještenicima u lokalnoj samoupravi propisano da se službenici i namještenici ocjenjuju do 31.ožujka tekuće godine za prethodnu.

Po ovom pravilniku, koji je donio općinski načelnik se postupa već nekoliko godina, u njemu su propisani kriteriji i što se ocjenjuje te da se svaki postupak ocjenjivanja završava rješenjem. Upravna inspektorica je sada našla nam zamjerku i rekla da taj opći akt treba donijeti Vijeće i iz toga razloga ga sada treba usvojiti.

Kako nema nikakvih komentara, pitanja i prijedloga, Predsjednik daje ovu točku dnevnog reda na glasanje.

Prijedlog Pravilnika o ocjenjivanju službenika i namještenika Jedinstvenog upravnog odjela Općine Velika Kopanica je javnim glasovanje usvojen sa 9 glasova ZA i 1 SUZDRŽAN

**TOČKA 9: Razno**

Predsjednik otvara 9. točku dnevnog reda i daje riječ načelniku.

Načelnik govori o aktualnostima u Općini. Trenutno je objavljen Javni poziv za sufinanciranje udžbenika i ostalog školskog materijala za srednjoškolce.

Uskoro trebaju započeti radovi na izgradnji vodovodne mreže Divoševci – Mala Kopanica.

U tijeku je javna nabava za komunalni stroj – traktor i nabava za izgradnju prometnice u Ulici Vladimira Nazora.

Završen je i projekt za izgradnju dječjeg vrtića Medenjak, ishođena je i građevinska dozvola.

Vijećnik Tomislav Matasović pita je li organiziran prijevoz za djecu koja pohađaju predškolu?

Načelnik odgovara da Općina financira program predškole u cijelosti, roditelji ne plaćaju ništa.

U školi u Velikoj Kopanici nema slobodne učionice u kojoj bi se mogla održavati predškola. Vijećnik Matasović ponavlja pitanje što je s prijevozom. Načelnik odgovara da Općina financira u cijelosti program predškole i materijale, bez prijevoza, to je jedino za što se trebaju pobrinuti roditelji.

Vijećnik Tomislav Matasović pita može li Brodsko – posavska županija sufinancirati izgradnju ceste u Ulici Vladimira Nazora? Načelnik odgovara da će se to znati krajem godine.

Vijećnik Tomislav Matasović pita postoji li mogućnost da se sufinancira priključak na vodovodnu mrežu i za ostala kućanstva koja nisu obuhvaćena projektom? Načelnik odgovara da za sada ta mogućnost ne postoji.

Vijećnik Mijo Filer postavlja pitanje u vezi štete na javnoj rasvjeti koja je nastala nakon olujnog nevremena. Načelnik odgovara da nije znao za taj slučaj u tom dijelu Male Kopanice i da će biti riješeno.

Vijećnik Ivan Antolović pita za javnu rasvjetu u Baranjčevom sokaku i za pitanje rješavanja preše za Ižimaču. Načelnik odgovara da je javna rasvjeta riješena i da će razmotriti rješavanje problema preše.

Vijećnik Mijo Filer pita u čijem je vlasništvu prostor od kuće do ceste? Načelnik odgovara, da nije jednako u svim naseljima. Negdje pod županijskom upravom, ako je cesta županijska. A negdje je riješeno da je taj dio pod općinskim vlasništvom, a cesta županijska.

Vijećnik Mijo Filer navodi da postoji nekoliko nepreglednih izlaza na cestu sa lenije te ga zanima, ukoliko bi došlo do nezgode tko bi u tom slučaju bio odgovoran? Načelnik odgovara, vjerojatno Općina. Vijećnik Mijo Filer upozorava na tu situaciju jer se susreo s takvim problemom gdje je Općina snosila posljedice.

Vijećnik Tomislav Matasović postavlja pitanje u vezi natječaja za poljoprivredno zemljište. Načelnik odgovara da se trenutno razmatraju čestice koje su manje od hektara i koje bi išle u prodaju i da se nada da će natječaj ići do kraja godine.

Kako nema nikakvih danjih pitanja i komentara, Predsjednik zatvara sjednicu u 20:55 h.

 Zapisničarka Predsjednik Općinskog vijeća

 **Marija Lolić, mag.soc. Tomislav Jagić, mag.ing.silv.**